5.8.2022
FI
Euroopan unionin virallinen lehti
C 298/33
LIITE 2
Esimerkkejä terveyteen ja ympäristöön kohdistuvista vaaratekijöistä sekä altistumisreiteistä Tässä liitteessä esitetään esimerkkejä yleisistä vaaratekijöistä ja haitallisista tapahtumista, altistumisreiteistä ja vaikutuksen kohteista, joita voi esiintyä veden uudelleenkäyttöjärjestelmässä käytettäessä uusiovettä maatalouden keinokasteluun.
Lisäksi liitteessä on tarkistuslista, jonka avulla voidaan arvioida, sovelletaanko tiettyyn veden uudelleenkäyttöjärjestelmään asetuksessa lueteltuja direktiivejä ja asetuksia.
Nämä elementit on valittu asiaankuuluvista EU:n direktiiveistä ja asetuksista sekä julkaistuista standardeista ja ohjeista (eli seuraavista asiakirjoista: ISO 20426 (2018) (1), ISO 16075-1 (2020) (2), WHO:n suuntaviivat (2006) (3), WHO:n Sanitation Safety Planning Manual -käsikirja (2016) (4), Australian Guidelines -suuntaviivat (2006) (5)).
Tavoitteena on esittää esimerkkejä, joista on apua tunnistettaessa näitä elementtejä, joita edellytetään riskienhallintasuunnitelman laatimista varten.
Tässä esitetyt elementit ovat pelkkiä esimerkkejä: niiden asianmukaisen tunnistamisen ja arvioinnin on perustuttava kulloinkin kyseessä olevaan veden uudelleenkäyttöjär­ jestelmään.
Asetuksen liitteessä II olevassa 5 kohdassa luetellut direktiivit ja asetukset
Taulukko 2.1 Liitteessä II olevassa 5 kohdassa luetellut direktiivit ja asetukset sekä niiden soveltamista veden uudelleenkäyttöjärjestelmään koskeva arviointi
Direktiivi/asetus
Liitteessä II olevassa 5 kohdassa mainitut vaatimukset
Soveltaminen
NITRAATTIDIREKTIIVI 91/676/ETY vesien suojelemisesta maataloudesta peräisin olevien nitraattien aiheuttamalta pilaantumiselta
Vaatimus vähentää ja ehkäistä nitraattien aiheuttamaa vesien pilaantumista.
Jos riskinarvioinnissa tunnistetaan pintavesi- tai pohjavesimuodostumia, joita säännellään tällä direktiivillä (esim. nimetty nitraattien aiheuttamalle pilaantumiselle alttiiksi vyöhykkeeksi) ja jotka mahdollisesti altistuisivat käytettäessä uusiovettä maatalouden keinokasteluun (esim. pintavesi valumisen tai pohjavesi imeytymisen välityksellä).
JUOMAVESIDIREKTIIVI (EU) 2020/2184 ihmisten käyttöön tarkoitetun veden laadusta
Velvoite täyttää ihmisten käyttöön tarkoitetun veden ottoon käytettäviä suojavyöhykkeitä eli juomaveden suojelualueita koskevat vaatimukset.
Jos riskinarvioinnissa tunnistetaan pinta- tai pohjavesimuodostumia, jotka luokitellaan juomaveden suojelualueiksi ja jotka mahdollisesti altistuisivat käytettäessä uusiovettä maatalouden keinokasteluun (esim. pintavesi valumisen tai pohjavesi imeytymisen välityksellä).
VESIPOLITIIKAN PUITEDIREKTIIVI 2000/60/EY yhteisön vesipolitiikan puitteista
Vaatimus täyttää pinta- ja pohjavesille asetetut ympäristötavoitteet ja kansallista huolta aiheuttaville pilaaville aineille (vesistökohtaisille pilaaville aineille) asetetut pintavesiä koskevat ympäristönlaatunormit.
Jos riskinarvioinnissa tunnistetaan sellaisiin pinta- ja pohjavesimuodostumiin kohdistuvia mahdollisia riskejä (esim. pintaveteen valumisen tai pohjaveteen imeytymisen välityksellä), joiden kemiallinen tila on luokiteltu (pintaveden hyvä kemiallinen tila tai pohjaveden hyvä kemiallinen tila).
POHJAVESIDIREKTIIVI 2006/118/EY pohjaveden suojelusta pilaantumiselta ja huononemiselta
Vaatimus ehkäistä pohjaveden pilaantumista.
Jos riskinarvioinnissa tunnistetaan tällä direktiivillä säänneltäviä pohjavesivaroja, jotka mahdollisesti altistuisivat käytettäessä uusiovettä maatalouden keinokasteluun.
(1) (2) (3) (4) (5)
ISO 20426:2018.
Guidelines for health risk assessment and management for non-potable water reuse.
ISO 16075-1, 2020.
Guidelines for treated wastewater use for irrigation projects.
Part 1: the basis of a reuse project for irrigation.
WHO, 2006.
WHO guidelines on the safe use of wastewater, excreta and greywater – Vol II: Wastewater in agriculture.
WHO, 2016.
Sanitation safety planning: manual for safe use and disposal of wastewater, greywater and excreta.
NRMMC–EPHC–AHMC, 2006.
Australian guidelines for water recycling: managing health and environmental risks (phase 1).
National Water Quality Management Strategy.